‏כ"ה ניסן, תשפ"ב

‏26 אפריל, 2022

**שאלות ותשובות**

**כללי**

1. **מהו השינוי החדש שמבצע משרד החינוך במקצועות המח"ר (מורשת חברה ורוח)?**

הרפורמה מתמקדת במקצועות מורשת, חברה ורוח – היסטוריה, ספרות, אזרחות, תנ"ך (בהתאמה לפי המגזרים). מקצועות אלה יעברו שינוי במתכונת ההוראה, הלמידה והערכה.

לרפורמה 2 חלקים:

* בשלב הראשון עם כניסתם של התלמידים לכיתה י' הם ילמדו את המקצועות הללו במתכונת של קורסי יסוד. המורה של כל אחד מהמקצועות יבחר את הנתיב של אופן הלימוד. בסך הכל יש 3 נתיבים- למידה המתחדשת, למידה מבוססת דיגיטל ומורים מובילי פיתוח.
* בשלב השני – לאחר סיום קורסי היסוד התלמיד יכתוב עבודה מסכמת רב תחומית.

1. **מתי יחול השינוי?**

התכנית תחל לפעול משנת הלימודים הבאה תשפ״ג בקרב תלמידי כיתות י׳. תלמידי כיתות יא ו- יב של תשפ״ג ותלמידי כיתות יב של תשפ״ד, ימשיכו במתכונת הנוכחית של הבגרויות.

**קורסי יסוד**

1. **מה המשמעות של קורסי היסוד?**

קורסים אלה נועדו להעניק לתלמידים את תשתית הידע והמיומנויות בכל אחד מ- 4 תחומי הדעת – היסטוריה, ספרות, תנ"ך ואזרחות (כל מגזר על בסיס תכנית הלימודים שלו). הלימוד יחל בכיתה י' בהתאם להחלטת בית הספר.

1. **מה משמעות 3 הנתיבים שנקבעו בקורסי היסוד?**

**נתיב 1 : למידה מתחדשת**

ההוראה, הלמידה והערכה בנתיב זה תתבצענה במגוון דרכים, בהן: לימוד באמצעות סרטונים, משימות מקוונות ומשימות חקר כיתתיות, למידה עצמית, שיתופית, למידה חוץ כיתתית ולמידה מקוונת, לצד למידה פרונטלית. נוסף לזאת, לרשות המורים יעמוד אוסף רחב של מטלות הערכה שתהיינה בהלימה למיומנויות שעל התלמידים לרכוש.

**נתיב 2: למידה מבוססת דיגיטל**

ההוראה והלמידה תתבצענה באמצעות קורסים דיגיטליים שפותחו על ידי משרד החינוך, כאשר המורה מלווה באופן צמוד את תהליך הלמידה.

**נתיב 3 : מורים מובילי פיתוח**

ההוראה והלמידה ישענו על חומרים שיפתח המורה, בכלים אשר רכש במסגרת הפיתוח המקצועי.

1. **כיצד ייקבע הציון של קורסי היסוד**

* הציון ייקבע על ידי בית הספר, ויתבסס על מטלות הערכה מגוונות ומתוקפות.

1. **אחד מתוך 3 הנתיבים שנקבעו בקורסי היסוד הוא מורים מובילי פיתוח. מי בוחר איזה מורה הוא מוביל פיתוח על סמך אלו קריטריונים?**

* נתיב מורים מובילי פיתוח מבוסס על מורים שהובילו תכניות תמ"ר וחלוצי הערכה בתחומי הדעת השונים בשנים קודמות. מורה שלא הוביל את אחת מהתכניות המצויינות פה ומעוניין להצטרף לנתיב, יוכל לעבור הכשרה ופיתוח מקצועי מותאמים. למידע נוסף: [www.education.gov.il](http://www.education.gov.il)

**שלב למידה מתקדמת - עבודה מסכמת**

1. **מה כוללת העבודה המסכמת הרב תחומית, כיצד היא תתבצע?**

* התלמידים יחלו לעבוד על העבודה המסכמת הרב תחומית החל משנת הלימודים תשפ"ד (אמצע-סוף כיתה יא). העבודה תורכב מ- 4 חלקים נפרדים – היסטוריה, ספרות, אזרחות ותנ"ך (בהתאמה לזרמי החינוך - ממלכתי, ממלכתי דתי, ממלכתי ערבי ודרוזי). היקף העבודה המסכמת יהיה 2 יחידות לימוד.
* במסגרת העבודה התלמידים יעבדו בקבוצה של 2-3 שותפים, אשר יוכלו לחקור מתוך שורה רחבה של נושאים באמצעות 4 תחומי הדעת – ספרות, היסטוריה, תנ"ך ואזרחות. כך למשל, הם יוכלו לחקור את נושא המנהיגות - כיצד מנהיגות מעצבת

מציאות? משבר האקלים ושמירה על משאבי העולם, סוגיית מלחמה, שלום, טרור ומוגנות וסוגיות חברתיות.

השאלה של נושא העבודה תבחן בכל אחד מ- 4 תחומי הדעת, כאשר היא תדרוש מהתלמידים להתייחס לטקסטים תוך שימוש בשורה של מיומנויות, בהם: אוריינות שפתית, חשיבה ביקורתית, חשיבה יצירתית, אוריינות דיגיטלית, אוריינות מידע, מסוגלות עצמית, מעורבות קבוצתית ויכולת פרזנטציה.

* העבודה תלווה על ידי כל 4 המורים של תחומי הדעת, כאשר כל מורה ילווה את פרק תחום הדעת שלו. את תהליך העבודה של כל 4 המורים יתכלל מורה שיוגדר "מוביל מחר". כל תלמיד, בנפרד, יכתוב פרק מסכם לעבודה, המביע את עמדתו לאור המקורות שמהם למד.
* בתי ספר שיהיו מעוניינים במודל אחר של עבודה מסכמת, יעמדו לרשותם עוד 2 מודלים של עבודה מסכמת בין תחומית. הבחירה תעשה באמצעות ליווי והדרכה.
* **למידע נוסף**: אתר משרד החינוך <https://pop.education.gov.il/renewal-of-learning/>

1. **האם הציון לעבודה המסכמת יהיה חיצוני או פנימי?**

* הציון ישולב מציון פנימי 50% וציון חיצוני 50%.
* הציון הפנימי שניתן על ידי בית הספר על העבודה המסכמת ישקלל את ארבעת הפרקים של כל אחד מתחומי הדעת – היסטוריה, ספרות, תנ"ך ואזרחות.
* הציון החיצוני יורכב מבדיקת העבודה על ידי בודק חיצוני ומציון של בחינה בעל פה שתתבצע אף היא על ידי בוחן חיצוני.

1. **כיצד התלמידים ידעו לבצע את העבודה המסכמת? מתי הם יחלו את תהליך הלמידה?**

* התלמידים יחלו בכתיבת העבודה המסכמת הרב תחומית החל ממחצית כיתה יא', לאחר שהשלימו את קורסי היסוד במקצועות המח"ר.
* במסגרת קורסי היסוד ובמסגרת מקצוע הבעה עברית התלמידים יתנסו בכתיבת משימות בהן יחלו לרכוש מיומנויות כתיבה.
* היא תאפשר לבוגרים לבסס את מיומנויות השפה, ולהביא לידי ביטוי בכתב ובעל פה מיומנויות אקדמיות.
* המשרד יעמיד לרשות חטיבות הביניים דגמי הוראה בינתחומיים, בדגש על מיומנויות למידה וכתיבה.

1. **מה קורה עם תלמידי כיתות יא-יב בשנים תשפ"ג-תשפ"ד?**

תלמידי כיתות יא ו- יב של תשפ״ג ותלמידי כיתות יב של תשפ״ד, ימשיכו במתכונת הנוכחית של הבגרויות.

1. **מה יהיה תפקידו של מוביל המחר בבית הספר?**

* כחלק מהעצמת מקצועות המחר, נכנס ברפורמה תפקיד חדש.
* מדובר בתפקיד שמתווסף לתפקידים הקיימים של רכזי מקצועות המח"ר.
* הממונה על תפקיד זה יעבור הכשרה ופיתוח מקצועי, וילווה את צוות מורי מקצועות המחר.

**השינוי לפי מגזרים**

1. **לאור השינוי, האם יחול שינוי בשעות הלימוד ובהיקף החומר הלימודי?**

לא יחול כל שינוי בהיקף שעות הלימודים. השינוי יתבטא בחלוקה חדשה של השעות, ובהתאמה של החומר הלימודי.

להלן השינוי לפי מגזרים:

**ממלכתי**

|  |  |  |  |
| --- | --- | --- | --- |
|  | **לפני השינוי** | **לאחר השינוי** | |
|  | **מבנה תחום הדעת** | **קורסי יסוד** | **עבודה מסכמת**  **רב תחומית –** 2 יחידות לימוד |
|  | **היסטוריה**  2 יח"ל - (6 שעות לימוד) | **היסטוריה**  1.5 יח"ל - (5 שעות לימוד) | **פרק היסטוריה**  0.5 יח"ל - (1 שעות לימוד) |
|  | **ספרות**  2 יח"ל - (6 שעות לימוד) | **ספרות**  1.5 יח"ל - (5 שעות לימוד) | **פרק ספרות**  0.5 יח"ל - (1 שעות לימוד) |
|  | **תנ"ך**  2 יח"ל - (6 שעות לימוד) | **תנ"ך**  1.5 יח"ל - (5 שעות לימוד) | **פרק תנ"ך**  0.5 יח"ל - (1 שעות לימוד) |
|  | **אזרחות**  2 יח"ל - (6 שעות לימוד) | **אזרחות**  1.5 יח"ל - (5 שעות לימוד) | **פרק אזרחות**  0.5 יח"ל - (1 שעות לימוד) |

**חמ"ד**

|  |  |  |  |
| --- | --- | --- | --- |
|  | **לפני השינוי** | **לאחר השינוי** | |
|  | **מבנה תחום הדעת** | **קורסי יסוד** | **עבודה מסכמת**  **רב תחומית**  2 יחידות לימוד |
|  | **אשכול מקצועות המחר**  **היסטוריה**  2 יח"ל - ( 6 שעות לימוד) | **היסטוריה**  1.5 יח"ל - (5 שעות לימוד) | **פרק היסטוריה**  0.5 יח"ל - ( 1 שעות לימוד) |
|  | **אזרחות**  2 יח"ל - (6 שעות לימוד) | **אזרחות**  1.5 יח"ל - ( 5 שעות לימוד) | **פרק אזרחות**  0.5 יח"ל – (1 שעות לימוד) |
|  | **אשכול מקצועות הקודש**  **תנ"ך**  3 יח"ל - (9 שעות לימוד)  **בית הספר בוחר באחד מ- 2 המקצועות להבחנות חיצונית**  **תושב"ע**  3 יח"ל - (9 שעות לימוד) | **אשכול מקצועות הקודש**  **תנ"ך**  2.5 יח"ל (8 שעות לימוד)  **בית הספר בוחר באחד מ- 2 המקצועות להבחנות חיצונית**  **תושב"ע**  2.5 יח"ל - (8 שעות לימוד) | **פרק תושב"ע**  0.5 יח"ל - (1 שעות לימוד) |
|  |  |  | **פרק תנ"ך**  0.5 יח"ל - (1 שעות לימוד) |

**חרדי**

|  |  |  |  |
| --- | --- | --- | --- |
|  | **לפני השינוי** | **לאחר השינוי** | |
|  | **מבנה תחום הדעת** | **קורסי יסוד** | **עבודה מסכמת**  **רב תחומית**  2 יחידות לימוד |
|  | **אשכול מקצועות המח"ר**  **היסטוריה**  2 יח"ל - ( 6 שעות לימוד) | **אשכול מקצועות המח"ר**  **היסטוריה**  1.5 יח"ל - (5 שעות לימוד) | **פרק היסטוריה**  0.5 יח"ל - ( 1 שעות לימוד) |
|  | **אזרחות**  2 יח"ל - (6 שעות לימוד) | **אזרחות**  1.5 יח"ל - ( 5 שעות לימוד) | **פרק ספרות**  0.5 יח"ל - (1 שעות לימוד) |
|  | **ספרות**  2 יח"ל - (6 שעות לימוד) | **ספרות**  1.5 יח"ל - (5 שעות לימוד) | **פרק אזרחות**  0.5 יח"ל – (1 שעות לימוד) |
|  | **אשכול מקצועות הקודש**  **תנ"ך**  3 יח"ל - (9 שעות לימוד)  **בית הספר בוחר באחד מ- 2 המקצועות להבחנות חיצונית**  **יהדות**  3 יח"ל - (9 שעות לימוד) | **אשכול מקצועות הקודש**    **תנ"ך**  3 יח"ל - (9 שעות לימוד)  **בית הספר בוחר באחד מ- 2 המקצועות להבחנות חיצונית**  **יהדות**  2.5 יח"ל - (8 שעות לימוד) | **יהדות/תנ"ך**  0.5 יח"ל - (1 שעות לימוד) |

**ערבי ודרוזי**

|  |  |  |  |
| --- | --- | --- | --- |
|  | **לפני השינוי** | **לאחר השינוי** | |
|  | **מבנה תחום הדעת** | **קורסי יסוד** | **עבודה מסכמת**  **רב תחומית –** 2 יחידות לימוד |
|  | **היסטוריה**  2 יח"ל - (6 שעות לימוד) | **היסטוריה**  1.5 יח"ל - ( 5 שעות לימוד) | **פרק היסטוריה**  0.5 יח"ל - (1 שעות לימוד) |
|  | **אזרחות**  2 יח"ל - ( 6 שעות לימוד) | **אזרחות**  1.5 יח"ל - (1 שעות לימוד) | **פרק אזרחות**  0.5 יח"ל - (1 שעות לימוד) |
|  | **שפה וספרות ערבית**  3 יח"ל - (9 שעות לימוד) | **שפה וספרות ערבית**  2.5 יח"ל - (8 שעות לימוד) | **שפה וספרות ערבית**  0.5 יח"ל - (1 שעות לימוד) |
|  | **שפה עברית**  3 יח"ל - (9 שעות לימוד) | **שפה עברית**  2.5 יח"ל - (8 שעות לימוד) | **שפה עברית**  0.5 יח"ל - (1 שעות לימוד |

1. **האם מבנה תעודת הבגרות יעבור שינוי?**

כן, לאור השינוי החדש שיחול במקצועות המח"ר – היסטוריה, ספרות, תנ"ך ואזרחות, תעודת הבגרות תשקף את המעבר לקורסי יסוד ועבודה מסכמת רב תחומית.

להלן סימולציה של תעודת בגרות חדשה:

1. **כיצד משמרים את שעות ההוראה?**

ניתן לראות התייחסות לשאלה זו בתשובה לסעיף 10.

1. **חינוך חמ"ד – האם יחול שינוי במקצועות ספרות ומחשבת ישראל?**

* מקצועות אלה נשארים ללא שינוי.
* היקף יחידות הלימוד שלהם נותר 1 בכל תחום וסה"כ 2 יחידות לימוד.
* מקצוע זה יילמד באותה מתכונת של מקצועות המח"ר במסגרת קורסי היסוד (הערכה היא פנים בית ספרית, כאשר משרד החינוך מבצע עליה בקרה חיצונית).

1. **חינוך חמ"ד – האם יחול שינוי במקצועות הקודש?**

* 2 מקצועות הקודש – תנ"ך ותושב"ע מהווים חלק ממקצועות המח"ר.
* היקף יחידות הלימוד בכל אחד מ- 2 מקצועות אלה יהיה 2.5 יחידות לימוד.
* בית הספר ייבחר מי מבין 2 המקצועות יילמד במתכונת (כמו שאר מקצועות המח"ר ומי ימשיך במתכונת הנוכחית הכוללת גם בחינת בגרות חיצונית).
* 2 המקצועות יהוו חלק מהעבודה המסכמת הרב תחומית.

1. **חינוך חרדי – מהם מקצועות המח"ר?**

* היסטוריה, ספרות, אזרחות

1. **חינוך חרדי – האם יחול שינוי במקצועות הקודש?**

* אחד מ- 2 מקצועות הקודש – תנ"ך ויהדות/תושב"ע יצטרף בפרק נפרד לעבודה המסכמת.
* היקף יחידות הלימוד בקורסי היסוד באותו מקצוע יהיה 2.5 יחידות לימוד.
* מקצוע הקודש השני תנ"ך ויהדות/תושב"ע יילמד במתכונת הקיימת. עליו תתבצע בחינה חיצונית.
* בית הספר ייבחר מי מבין 2 המקצועות יילמד במתכונת המח"ר, ומי יילמד במתכונת הנוכחית הכוללת גם בחינת בגרות חיצונית.
* במקצוע שנבחר להילמד במתכונת לימודי המח"ר ייכתב פרק נפרד שיהווה חלק מהעבודה המסכמת הרב תחומית.

1. **חינוך דרוזי – האם יחול שינוי במקצועת המורשת?**

* מקצוע זה יישאר באותה מתכונת ללא שינוי.
* היקף יחידות הלימוד נותר 1 יחידות לימוד.
* מקצוע זה יילמד באותה מתכונת של מקצועות המח"ר במסגרת קורסי היסוד (הערכה היא פנים בית ספרית, כאשר משרד החינוך מבצע עליה בקרה חיצונית).

1. **חינוך ערבי –האם יחול שינוי במקצועת המורשת?**

* מקצוע זה יישאר באותה מתכונת ללא שינוי.
* היקף יחידות הלימוד נותר 1 יחידת לימוד.
* מקצוע זה יילמד באותה מתכונת של מקצועות המח"ר במסגרת קורסי היסוד (הערכה היא פנים בית ספרית, כאשר משרד החינוך מבצע עליה בקרה חיצונית).

1. **חינוך ערבי – באיזו שפה תיכתב העבודה המסכמת הרב תחומית?**

* העבודה כוללת 4 פרקים אשר מחלוקים על פי 4 תחומי הדעת: 1. היסטוריה 2. אזרחות 3. שפה וספרות ערבית 4. שפה עברית.
* פרקי היסטוריה, אזרחות, שפה וספרות ערבית ייכתבו בערבית.
* פרק השפה העברית ייכתב בשפה העברית.
* ככל שבית ספר מעוניין לעשות שינוי, הרי שהוא יוכל לבצע זאת, בתיאום עם מדריכי תחומי הדעת.

**הערכה ומדידה**

1. **כיצד יבדקו העבודות וע"י מי?**

המשרד יבצע הערכה ומדידה על קורסי היסוד ועל העבודה המסכמת כדי להמשיך ולהבטיח את איכות תעודת הבגרות.

הערכה ובקרה על קורסי היסוד

* הערכה בקורסי היסוד תתבצע על ידי בית הספר בלבד, כאשר המשרד יבצע על הערכה זו, תהליך של בקרה מדגמית.
* ההערכה של בית הספר תורכב מכ- 6 משימות שתתבססנה על דגמים חדשניים, אשר חוברו על ידי המפמ"רים מכל אחד מ- 4 תחומי הדעת בהנחית המומחים של ראמ"ה (הרשות הארצית למדידה והערכה). המשימות תכלולנה, בין היתר, משימות עצמיות, שיתופיות, אירועי היבחנות והצגה בעל פה. מתוך כלל משימות הערכה (מכ- 6), המורה ייבחר 3 משימות לבקרה החיצונית, יעלה אותן למערכת דיגיטלית, שעליהן המשרד יעשה את הבקרה.
* המשימות ייצרו סטנדרטיזציה וסרגל הערכה אחיד בין כלל בתי הספר. מדובר במהלך ראשוני וחדשני שמהווה חלק משמעותי וחשוב מהשינוי החדש.
* הציון הסופי של התלמיד בכל אחד מ- 4 תחומי הדעת ייקבע על ידי בית הספר.

הערכת העבודה המסכמת

* המשרד יבצע על העבודה המסכמת הערכה חיצונית , כאשר הציון של עבודה זו יורכב מציון בית ספרי (50%) ומציון הערכה החיצוני (50%). ציון הערכה החיצוני יורכב מהערכת העבודה ומהערכה בעל פה.
* בתום כתיבת העבודה המסכמת הרב תחומית ובדיקה על ידי צוות המורים של מקצועות המח"ר בבית הספר, היא תועבר להערכה חיצונית של המשרד. הערכה תתבצע כפי שהיא נעשית כיום במסגרת עבודות גמר בהיקף של 5 יחידות לימוד.
* הערכה החיצונית תכלול גם בחינה חיצונית בעל פה על ידי בוחן חיצוני. הערכה זו תעשה אך ורק בתום הגשת העבודה המסכמת הרב תחומית.

**הכשרה ופיתוח מקצועי**

1. **מתי המורים יחלו לעבור הכשרות ללימוד קורסי היסוד ולעבודה המסכמת הרב תחומית.**

* הפיתוח המקצועי של המורים יחל כבר השנה בקיץ תשפ"ב. הפיתוח המקצועי יתבסס על ה"כוורת" - פלטפורמה מקוונת שתאפשר למורים לתכנן את הפיתוח המקצועי שלהם בהתאמה אישית כך שיקבלו וכלים על אופן לימוד מקצועות היסוד והעבודה המסכמת.

לפרטים נוספים: [www.education.gov.il](http://www.education.gov.il)

* לצד "הכוורת" כל מפמ"ר יפתח במהלך שנת הלימודים הבאה הכשרה נוספת מטעמו. המידע בנושא זה מצוי באתרי המפמ"רים.
* הפיתוח המקצועי יתבצע בשנת הלימודים הבאה גם במרכזי הפסגות. לפרטים נוספים באתרי הפסגות.

**אוכלוסיות ייחודיות - חינוך מיוחד, עולים ותלמידי אגף שח"ר**

1. **האם הרפורמה תותאם לאוכלוסיות ייחודיות, בהן: תלמידי אגף שח"ר, חינוך מיוחד ועולים?**

* כן, הרפורמה תותאם לאוכלוסיות אלו. ההתאמות תכלולנה בין היתר את ארגון הלמידה, הכשרה ופיתוח מקצועי למורי המח"ר ולמחנכי הכיתות וכן התאמת מתכונת העבודה. למידע נוסף באתרי האגפים.
* מתכונת העבודה תטיב עם תלמידים אלה שכן הניסיון המצטבר והמחקרים שנעשו בתחום מצביעים על כך שכתיבת העבודה משקפת את מכלול הכישורים בהם התברכו.

1. **האם הרפורמה תחול על תלמידים בוגרים אקסטרניים אשר סיימו לימודיהם במערכת החינוך?**

לא. בוגרים אלה ייבחנו במתכונת הנוכחית.

**תעודת הבגרות – מספר מקצועות הבחנות**

1. **בכמה בחינות בגרות חיצוניות ייבחנו התלמידים לאור הרפורמה החדשה?**

5 מקצועות, על פי הפירוט הבא: הבעה עברית, אנגלית, מתמטיקה, מקצוע מורחב ועבודה מסכמת רב תחומית במקצועות המח"ר (בהתאם לתכנית הלימודים והמסלולים של כל מגזר).